Document ID: 32013R0363

NEUVOSTON TÄYTÄNTÖÖNPANOASETUS (EU) N:o 363/2013,
annettu 22 päivänä huhtikuuta 2013,
Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon Syyrian tilanteen johdosta määrättävistä rajoittavista toimenpiteistä 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
sekä katsoo seuraavaa:
(1)
Neuvosto hyväksyi 18 päivänä tammikuuta 2012 asetuksen (EU) N:o 36/2012.
(2)
Syyriaan kohdistettavista rajoittavista toimenpiteistä annetun päätöksen 2012/739/YUTP täytäntöönpanosta 22 päivänä huhtikuuta 2013 annetun neuvoston täytäntöönpanopäätöksen 2013/185/YUTP (2) mukaisesti neuvosto katsoo, että asetuksen (EU) N:o 36/2012 liitteessä II olevasta luettelosta henkilöistä ja yhteisöistä, joihin rajoittavia toimenpiteitä sovelletaan, olisi poistettava yksi henkilö.
(3)
Lisäksi asetuksen (EU) N:o 36/2012 liitteessä II oleva luettelo henkilöistä, yhteisöistä ja elimistä, joihin rajoittavia toimenpiteitä sovelletaan, olisi saatettava ajan tasalle ja muutettava.
(4)
Asetuksen (EU) N:o 36/2012 liite II olisi saatettava ajan tasalle vastaavasti,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EU) N:o 36/2012 liite II tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä huhtikuuta 2013.

Labels: 18
5